## LOGO

Aanaar kieldâst lii uuccâmnáál 3.6.2021 räi

**Aldatipšoo toimâ Tave-Aanaar päikkipalvâlem**

Soijimsaje lii tääl Aanaar tiervâsvuotâtáálu. Pargoäigihäämi lii almospargoäigi. Tohálâšvuotâiähtun lii paargon hiäivulâš sosiaal- já tiervâsvuođâsyergi vuáđutođhos tâi eres västideijee tođhos. Pargo váátá naavcâ jiečânâs porgâmân sehe aktiivlii pargovyevi. Vyeijimkorttâ já jieijâs auto kevttimmáhđulâšvuotâ lii velttidmettum. Toimâ tiävdoo 1.9.2021 rääjist tâi sopâmuš mield.

Pargokuáhtásâš pälkki lii 2218,70 €/ mp. Toos lasseen máksojeh KVPIS miäldásiih hiäđuh já Aanaar-lase 3 %. Tooimâst lii 4 mánuppaje keččâlemäigi. Ovdil tooimâ vuástáväldim kalga väljejum toimâttiđ tuhhiittettee tuáhtártuođâštus (T-luámáttâh) tiervâsvuođâtilestis sehe njuámmootavdâlaavâ (1227/2016) 48 § miäldásâš tuođâštus hiäivulâšvuođâst.

Lasetiäđuid addel ávustipšo hovdâ Mirja Laiti, puh. 040 844 5627 tâi västideijee palvâlemstivrejeijee Riitta Sipola-Kellokumpu, puh. 040 779 2861. Šleđgâpostâ ovdânommâ.suhânommâ@inari.fi.

Tooimân occoo nuuvt, ete ucâmuš kuáđđoo Aanaar kieldâ šleđgâlii pargouuccâmpalvâlusân čujottâsâst [www.kuntarekry.fi](http://www.kuntarekry.fi) tâi poostâ peht: Inarin kunta, Sosiaali- ja terveysosasto/ Avohoidon johtaja Mirja Laiti, Piiskuntie 2, 99800 Avveel. Kovertân merkkim: "hakemus toimeen".

Tohálâšvuođâ čäittee tuođâštusâid sehe eres tuođâštusâid, moid occee haalijd keessiđ, kalga lahteđ Kuntarekry ucâmušân tâi vuolgâttiđ sierâ paajaabeln mainâšum postâčujottâsân.

Almottâs almostittoo ollásávt Aanaar kieldâ päikkisiijđoin www.inari.fi

18.5.2021 Ávustipšo hovdâ